Vjerojatno mislite da je rad od kuće san svakog introverta:
u vlastitom ste domu, skriveni iza računala,
po mogućnosti u pidžami.
No istina je da je
za mnoge introverte rad od kuće vrsta noćne more.
[TED: Način na koji radimo]
[Omogućeno uz podršku Dropboxa]
Budući da nas je mnoge pandemija sada istjerala iz ureda,
mučimo se s novim pravilima rada od kuće;
previše vremena pred zaslonom,
nedostatak granice između posla i doma,
beskrajni videopozivi.
Sve što introvertima čini rad od kuće teškim,
čini ga teškim i ostalima.
Daleko najgori dio rada od kuće su videopozivi.
Biti na kameri je vrsta predstave.
Nepromišljeno zakazivanje video poziva znači u biti da nastupate
osam sati dnevno.
Nema onih nijansi koje vam pomažu procijeniti situaciju.
Buljenje u glave bez tijela na zaslonu
samo je blijeda imitacija prave ljudske interakcije.
Socijalna anksioznost to samo pogoršava.
Kamera usmjerena u vaše lice
uistinu može biti okidač socijalnoj anksioznosti.
Biti uključen uistinu oduzima energiju.
Tako da je ključ upravljanja radom od kuće očuvanje svoje energije.
Kao prvo, obratite pažnju na ritual i rutinu.
Koliko god smo mrzili putovati na posao,
to je bila vrsta rituala koja je povlačila granicu između posla i doma.
A baš to nam je potrebno.
Za mnoge od nas su te male pauze u našem radnom danu –
odlazak po šalicu kave ili ćaskanje s kolegom –
također nestale.
Za mene, to su rituali kad skupljam energiju,
prelazim u svoj lik zaposlenika
i slažem pravi stav u glavi
kako bih krenula.
Ali kako iznova stvoriti te pauze i granice kod kuće?
Ključno je imati namjeru.
Može poslužiti glazba ili rasvjeta,
ohrabrujući razgovor s prijateljem.
Mogli biste se prošetati po kvartu u određenom dijelu dana
ili čak imati rutinu disanja ili rastezanja
prije nego sjednete –
što god da je potrebno za definiranje izmjene
između posla i doma.
Kao drugo, trebamo organizirati ritam, mjesto i prostor.
Određivanje ritma može biti upravljanje interakcijama
koje crpe vašu energiju,
napram onih koje vas pune energijom.
Možete dogovarati manje konferencijskih videopoziva,
jer, zapamtite, to su predstave.
Možete odrediti vrijeme predaha ili punjenja nakon tih izvedbi.
Oprah to radi,
kao i mnogi introvertirani izvođači i izvršni direktori.
Uzmite u obzir određeno dio dana.
Razmislite o tome kada inače možete skupiti energije za biti uključen,
a druga razdoblja ostavite za tihi rad.
Za mjesto, upotrijebite radni prostor
kako biste održali dobre granice.
Čak i ako vam je stol u kuhinji,
uredite ga kao radno mjesto.
Za prostor: odvojite vremena za sebe svaki dan.
To uključuje i vrijeme bez djece.
To je stvarno ključ sprječavanja burnouta.
Naposljetku, ako ste voditelj,
imate važnu ulogu
pomoći zaposlenicima zaštititi svoj ritam, mjesto i prostor.
Upravljajte prostorijom tijekom video poziva.
Čak i pri radu od kuće, pričljivi ekstroverti naginju dominaciji.
Kako biste stvorili prostor gdje će svi biti saslušani,
pripremite dnevni red,
odredite pravila prezentacije
i smanjite brainstorming.
Brainstorming može biti okidač društvenoj anksioznosti,
a introverti u tim situacijama blokiraju.
Umjesto toga, stvorite zajedničko mjesto gdje ljudi mogu napisati svoje ideje
prije brainstorming sastanka.
Dajte prednost glasovnim pozivima.
Istraživanja su pokazala da možemo prenijeti više emocija i nijansi
glasovnim pozivima samo.
Isprobajte asinkronu komunikaciju
za složenije ili provokativnije, jedan-na-jedan razgovore.
Možete ukrasti sljedeću ideju od autora Roberta Glazera:
snimite glasovni ili videozapis objašnjavajući svoju perspektivu
i pošaljite to kolegi.
Na taj način oni mogu odgovoriti i reagirati u svom vremenu.
Uz mnoge izazove u sadašnje vrijeme,
imamo priliku.
Rad od kuće je sada naša stvarnost,
nemojte samo prebaciti stare navike i staru kulturu tvrtke
na rad od kuće.
Sagradite nešto bolje.
Kako biste započeli,
zapitajte introverte u svom uredu kako izgleda njihov idealan dan
pa krenite od toga.